సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Shoaib Akhtar: రోహిత్ శర్మ ప్రతీకారం తీర్చుకుంటున్నావా..?
దక్షిణాఫ్రికాపై టెస్టు సిరీస్‌లో రెండు శతకాలు, ఒక డబుల్ సెంచరీ బాదిన రోహిత్ శర్మ.. ఏకంగా 19 సిక్సర్లు బాదేశాడు. తాజా సిరీస్‌లో మరే బ్యాట్స్‌మెన్ ఈ తరహాలో పరుగులు రాబట్టలేదు.
Samayam Telugu | Updated:
Oct 21, 2019, 03:40PM IST
హైలైట్స్
దక్షిణాఫ్రికాతో టెస్టు సిరీస్‌లో రోహిత్ శర్మ పరుగుల వరద
బ్యాటింగ్ చేసిన నాలుగు ఇన్నింగ్స్‌ల్లో కలిపి 529 పరుగులు
ఇప్పటికే రెండు సెంచరీలు, ఒక డబుల్ సెంచరీ బాదిన రోహిత్
13 ఏళ్ల క్రికెట్ కెరీర్‌లో రోహిత్ శర్మ టెస్టుల్లో  ఓపెనర్‌గా ఆడుతుండటం ఇదే  తొలిసారి
భారత ఓపెనర్ రోహిత్ శర్మ టెస్టుల్లో వరుస భారీ ఇన్నింగ్స్‌లతో తనపై తానే ప్రతీకారం తీర్చుకుంటున్నాడని పాకిస్థాన్ మాజీ ఫాస్ట్ బౌలర్ షోయబ్ అక్తర్ అభిప్రాయపడ్డాడు. 13 ఏళ్ల సుదీర్ఘ కెరీర్‌లో తొలిసారి టెస్టుల్లో ఓపెనర్‌గా ఆడుతున్న రోహిత్ శర్మ.. దక్షిణాఫ్రికాపై పరుగుల వరద పారిస్తున్నాడు. వైజాగ్ టెస్టులో రెండు ఇన్నింగ్స్‌ల్లోనూ శతకాలు బాదిన ఈ ఓపెనర్.. తాజాగా రాంచీ టెస్టులో ఏకంగా డబుల్ సెంచరీతో చెలరేగిన విషయం తెలిసిందే.
Read More: 64 ఏళ్ల తర్వాత.. భారత్‌కి 3 డబుల్ సెంచరీలు
సిరీస్‌లో ప్రస్తుతం 529 పరుగులతో టాప్ స్కోరర్‌గా కొనసాగుతున్న రోహిత్ శర్మ.. వన్డే, టీ20ల తరహాలో ఇకపై టెస్టుల్లోనూ తనకి తిరుగులేదని నిరూపించుకున్నాడు. దక్షిణాఫ్రికాతో సిరీస్‌ ముందు వరకూ టెస్టుల్లో మిడిలార్డర్‌లో బ్యాటింగ్ చేసిన రోహిత్ శర్మ విఫలమవుతూ వచ్చాడు. దీంతో వెస్టిండీస్‌తో ఇటీవల ముగిసిన టెస్టు సిరీస్‌లో అతనికి కనీసం తుది జట్టులో కూడా చోటు దక్కలేదు.
Read More: రోహిత్ శర్మ దెబ్బకి సిక్సర్ల వరల్డ్ రికార్డ్ బ్రేక్..!
‘రోహిత్ శర్మ గొప్ప బ్యాట్స్‌మెన్ అని ఇప్పుడు అందరూ అంగీకరిస్తున్నారు. వన్డే, టీ20ల్లో మెరుపు ఇన్నింగ్స్‌లు ఆడిన రోహిత్.. ఇన్నాళ్లు టెస్టుల్లో తాను కోల్పోయింది ఏంటో గుర్తించినట్లున్నాడు. అందుకే.. వన్డే తరహాలో బ్యాటింగ్‌తో అదరగొడుతున్నాడు. తన పవర్ హిట్టింగ్‌తో అలవోకగా సిక్సర్లు బాదేస్తున్న రోహిత్ శర్మ.. సిరీస్‌లో సులువుగా పరుగులు రాబట్టేస్తున్నాడు. ఇన్నాళ్లకి ఐదు రోజుల ఫార్మాట్‌లోనూ తాను రాణించగలనని అతను విశ్వసించినట్లున్నాడు. దీంతో.. ఇన్నిరోజులూ టెస్టు క్రికెట్‌లో ఇలాంటి ఇన్నింగ్స్‌లని మిస్ చేసుకున్నందుకు అతనిపై అతనే ఇప్పుడు భారీ స్కోర్లతో ప్రతీకారం తీర్చుకుంటున్నాడు’ అని షోయబ్ అక్తర్ చెప్పుకొచ్చాడు.